འཁྲབ་ཚན་གཉིས་པ།ཡེ་ཤེས་མཁའ་འགྲོའི་ལུང་བསྟན་ལྟར།གླིང་དཀར་ལྷ་སྡེ་ཕྱི་ནང་ལ།།ཟབ་རྒྱས་ཆོས་ཀྱི་གདམས་པ་གནང་སྐྱེ་འགྲོ་ཐར་བའི་ལམ་ལ་བཀོད།།ཞེས་པ་ལྟར་དཀར་ཕྱོགས་ལྷའི་ལུང་བསྟན་དང་རྒྱལ་མཆོག་སེང་ཆེན་ནོར་བུ་དགྲ་འདུལ་གྱི་བཀའ་གསུང་ལྟར་འདན་སྲས་གཡུ་འོད་འབུམ་མེ་ཡིས་སྐར་མ་རྒྱལ་ཕུར་འཛོམས་པའི་དུས་བཟང་གི་ཉིན་མོ་ལ་གླིང་འདུ་ར་མེ་ཏོག་ཆོས་གླིང་ནས་ཐུགས་འོད་གསལ་མཉམ་བཞག་ཆེན་པོའི་ངང་གླིང་གོང་འོག་བར་གསུམ་ལ་ཆོས་གླུ་སྟོང་ཉིད་ལྡེམ་གླུ་བླངས་ཏེ་ཟབ་ཆོས་བདུད་རྩིའི་གདམས་ངག་རྒྱ་ཆེར་གནང་ཞིང་ཐར་བའི་ལམ་ལ་བཀོད་པའོ།།